*Projekts*

**Latvijas Republikas Ministru kabinets**

2011.gada Noteikumi Nr.

Rīgā (prot. Nr. .§)

**Latvijas un Šveices sadarbības programmas** **grantu shēmas**

**“Šveices pētnieku aktivitātes Latvijā” apakšprojektu iesniegumu**

**atklāta konkursa nolikums**

Izdoti saskaņā ar Latvijas un Šveices

sadarbības programmas vadības likuma

11.panta 2.punktu

**I. Vispārīgie jautājumi**

1. Noteikumi nosaka Latvijas un Šveices sadarbības programmas prioritātes „Cilvēkresursu un sociālā attīstība” apakšprioritātes „Pētniecība un attīstība” grantu shēmas „Šveices pētnieku aktivitātes Latvijā” (turpmāk – grantu shēma) apakšprojektu iesniegumu atklāta konkursa (turpmāk – atklāts konkurss) nolikumu, kurā ietverti apakšprojektu iesniegumu vērtēšanas kritēriji.

2. Grantu shēmas vispārējais mērķis ir attīstīt un paaugstināt Latvijas augstskolu un zinātnisko institūciju potenciālu, nodrošinot pastiprinātu pieeju kvalitatīvai augstākajai izglītībai un pētniecībai.

3. Grantu shēmas tiešais mērķis ir veicināt ilgtspējīgu sadarbību ar Šveices augstākās izglītības iestādēm un zinātniskajām institūcijām, piesaistot Šveices augstāko izglītības iestāžu un zinātnisko institūciju (turpmāk – nosūtošā institūcija) personālu, kam ir profesora, asociēta profesora, docenta vai vadošā pētnieka akadēmiskais amats (turpmāk – pētnieks), ar nolūku pasniegt lekcijas vai dalīties zinātniskās darbības pieredzē Latvijas augstskolās un zinātniskajās institūcijās.

4. Grantu shēmas mērķa grupa ir Latvijas augstskolu akadēmiskais personāls, studenti un Latvijas zinātnisko institūciju zinātniskie darbinieki.

5. Starpniekinstitūcija ir valsts pārvaldes iestāde „Valsts izglītības attīstības aģentūra”.

6. Apakšprojektiem pieejamo finansējumu veido Šveices Konfederācijas un Latvijas valsts budžeta finansējums (turpmāk – finansējums).

**II. Apakšprojekta atbalstāmā aktivitāte**

**un tās īstenošanas periods**

7. Apakšprojekta atbalstāmā aktivitāte ir pētnieka mobilitāte, kas ir atsevišķu lekciju vai lekciju kursa pasniegšana studiju programmu sekmīgai īstenošanai un pilnveidošanai, un pieredzes apmaiņa augstākajā izglītībā vai zinātniskajā darbībā visās zinātnes nozarēs Latvijas augstskolās un Latvijas zinātniskajās institūcijās (turpmāk – mobilitāte).

8. Vienā apakšprojektā var iekļaut tikai vienu pētnieku.

9. Minimālais mobilitātes periods ir piecas kalendāra dienas, kurā ietilpst vismaz trīs darbdienas. Maksimālais mobilitātes periods ir 60 kalendāra dienas.

10. Mobilitātes periods ir nepārtraukts. Augstskolas mobilitāti īsteno divu studiju semestru laikā no lēmuma par apakšprojekta iesnieguma apstiprināšanu pieņemšanas dienas. Zinātniskās institūcijas mobilitāti īsteno viena gada laikā no lēmuma par apakšprojekta iesnieguma apstiprināšanu pieņemšanas dienas.

11. Mobilitātes īsteno un apakšprojekta ietvaros visus paredzētos maksājumus veic līdz 2015.gada 30.jūnijam.

**III. Apakšprojekta iesniedzējs**

12. Apakšprojekta iesniedzējs var būt akreditēta Latvijas augstskola vai Zinātnisko institūciju reģistrā reģistrēta zinātniskā institūcija.

13. Apakšprojekta iesniedzējs var sagatavot apakšprojekta iesniegumu un īstenot apakšprojektu patstāvīgi vai piesaistot sadarbības partnerus. Sadarbības partneris var būt akreditēta Latvijas augstskola un Zinātnisko institūciju reģistrā reģistrēta zinātniskā institūcija. Sadarbības partneru skaits nav ierobežots.

14. Apakšprojekta iesniedzējs var pretendēt uz finansējumu, ja atbilst šādām prasībām:

14.1. apakšprojekta iesniedzējs nav iesniedzis vienu un to pašu apakšprojekta iesniegumu finansēšanai no dažādiem finanšu avotiem un nepretendē saņemt dubultu finansējumu viena un tā paša apakšprojekta īstenošanai;

14.2. apakšprojekta iesniedzējs nav pasludināts par maksātnespējīgu, tai skaitā neatrodas sanācijas vai likvidācijas procesā, tā saimnieciskā darbība nav apturēta vai pārtraukta, nav uzsākta tiesvedība par tā darbības izbeigšanu vai maksātnespēju;

14.3. apakšprojekta iesniedzējam nav nodokļu parādu un valsts sociālās apdrošināšanas obligāto iemaksu parādu;

14.4. apakšprojekta iesniedzējs ir iepazinies ar visiem finansējuma saņemšanas nosacījumiem, kas ir noteikti šajos noteikumos, un apakšprojekta īstenošanas gaitā apņemas tos ievērot.

15. Apakšprojekta iesniedzējs var iesniegt neierobežotu apakšprojektu iesniegumu skaitu uz katru atklāta konkursa atlases kārtu. Apakšprojekta iesniegumu par vienu un to pašu pētnieku var iesniegt katrā atklāta konkursa kārtā.

**IV. Grantu shēmas un apakšprojekta finansējums**

16. Apakšprojektiem kopējais piešķirtais finansējums ir 529 411 Šveices franku (turpmāk – CHF), kas ir sadalīts vienādās proporcionālās daļās atklāta konkursa sešās kārtās.

17. Atklāta konkursa vienas kārtas finansē­jums nav mazāks kā 16,6 procenti no kopējā finansējuma. Ja atklāta konkursa iepriekšējā kārtā ir atlicis finansējums, to pārceļ uz nākamo kārtu.

18. Starpniekinstitūcija piešķir finansējumu apakšprojekta iesniedzējam, kura apakšprojekta iesniegumu ir apstiprinājusi starpniekinstitūcija un ar kuru ir noslēgts apakšprojekta īstenošanas līgums (turpmāk – apakšprojekta īstenotājs).

19. Stipendija ir maksājums, ko apakšprojekta īstenotājs veic pētniekam, nodrošinot šo noteikumu 3.punktā minēto mērķu sasniegšanu.

20. Stipendijā ir iekļauta pētnieka dienas nauda, izdevumi par viesnīcu (naktsmītni) un ceļa izdevumi šādā apjomā:

20.1. dienas nauda CHF 65 par katru mobilitātes perioda kalendāra dienu;

20.2. izdevumi par viesnīcu (naktsmītni) CHF 120 par katru mobilitātes perioda nakti;

20.3. ceļa izdevumi CHF 700 par ekonomiskās klases aviobiļetēm abos virzienos vienu reizi vienam pētniekam.

21. Stipendijas apjomu aprēķina, izmantojot šādu formulu:

SA = DN x ds + II x ns + CI, kur

SA – stipendijas apjoms

DN – dienas nauda

ds – kalendāra dienu skaits

II – izdevumi par viesnīcu (naktsmītni)

ns – nakšu skaits

CI - ceļa izdevumi

22. Mobilitātes periodu, par kuru starpniekinstitūcija piešķir finansējumu apakšprojekta īstenotājam stipendijas izmaksai pētniekam, nosaka atbilstoši apakšprojekta iesniegumam.

23. Starpniekinstitūcija apakšprojekta īstenotājam veic šādus maksājumus:

23.1. avansa maksājumu 20 procentu apjomā no apakšprojektam kopējā piešķirtā finansējuma izmaksā 30 darbdienu laikā no apakšprojekta īstenošanas līguma spēkā stāšanās dienas;

23.2. noslēguma maksājumu 80 procentu apjomā no apakšprojektam kopējā piešķirtā finansējuma izmaksā 20 darbdienu laikā no noslēguma pārskata par apakšprojekta īstenošanu apstiprināšanas dienas starpniekinstitūcijā.

24. Ja apakšprojekta īstenošanas laikā apakšprojekta kopējās izmaksas pārsniedz apakšprojektam piešķirto finansējumu, starpību sedz no apakšprojekta īstenotāja līdzekļiem.

**V. Atklāta konkursa izsludināšanas kārtība**

25. Atklātu konkursu īsteno sešās kārtās, izsludinot atklātus konkursus 2012., 2013., 2014.gada martā un septembrī. Ja pēc pēdējās kārtas ir atlicis finansējums, starpniekinstitūcija var izsludināt atklāta konkursa papildkārtu 2015.gadā.

26. Starpniekinstitūcija izsludina atklātu konkursu un par katru atklāta konkursa kārtu ievieto atsevišķu sludinājumu laikrakstā „Latvijas Vēstnesis”, starpniekinstitūcijas mājaslapā internetā (www.viaa.gov.lv), Izglītības un zinātnes ministrijas mājaslapā internetā (www.izm.gov.lv) un Latvijas un Šveices sadarbības programmas mājaslapā internetā (www.swiss-contribution.lv).

27. Apakšprojektu iesniegumu iesniegšanas termiņš atklāta konkursa kārtā ir divi mēneši no attiecīgās kārtas sludinājuma publicēšanas laikrakstā „Latvijas Vēstnesis”. Atklāta konkursa attiecīgās kārtas sludinājumā norāda apakš­projektu iesniegumu iesniegšanas termiņu un starpniekinstitūcijas adresi.

**VI. Apakšprojekta iesnieguma sagatavošana un iesniegšana**

28. Apakšprojekta iesniedzējs aizpilda apakšprojekta iesnieguma veidlapu (1.pielikums).

29. Apakšprojekta iesniedzējs apakš­projekta iesniegumam pievieno šādus pielikumus:

29.1. apakšprojekta iesniedzēja apliecinājums (latviešu valodā) par atbalsta nodrošināšanu pētniekam Latvijā (2.pielikums);

29.2. pētnieka nosūtošās institūcijas izsniegts apliecinājums (angļu valodā) par pētnieka dalību apakšprojektā (3.pielikums);

29.3. pētnieka dzīvesgājuma apraksts (*Curriculum vitae* (CV) angļu valodā) (4.pielikums).

30. Apakšprojekta iesniedzējs apakšprojekta iesniegumu iesniedz starpniekinstitūcijaipersonīgi vai nosūta pa pastu, uz aploksnes norādot „Šveices pētnieku aktivitātes Latvijā”, vai iesniedz elektroniski.

31. Ja apakšprojekta iesniegumu iesniedz papīra formā,apakšprojekta iesniedzējs iesniedz aizpildīto apakšprojekta iesnieguma veidlapu un šo noteikumu 29.punktā minētos pielikumus divoseksemplāros - vienu oriģinālu un vienu kopiju. Apakšprojekta iesnieguma oriģināls un kopija ir cauršūtas(caurauklotas), uz kopijas pirmās lapasnorāda„kopija”. Apakšprojekta iesnieguma oriģinālam pievieno apakšprojekta iesnieguma veidlapas elektronisko versiju uz elektronisko datu nesēja vai nosūta uz starpniekinstitūcijas elektroniskā pasta adresi sveicespetnieki@viaa.gov.lv.

32. Ja apakšprojekta iesniegumu iesniedz elektroniska dokumenta formā, apakšprojekta iesniedzējs aizpildīto apakšprojekta iesnieguma veidlapu un šo noteikumu 29.punktā minētos pielikumusparaksta ar drošu elektronisko parakstu, apliecina ar laika zīmoguatbilstoši normatīvajiem aktiem parelektronisko dokumentu noformēšanu unnosūta uz starpniekinstitūcijas elektroniskā pasta adresi sveicespetnieki@viaa.gov.lvSveices\_petnieki@viaa.gov.lvSveices\_petnieki@viaa.gov.lv.

33. Starpniekinstitūcija izskata tos apakšprojektu iesniegumus, kuri ir iesniegti starpniekinstitūcijai vai nodoti pasta iestādei atklāta konkursa attiecīgās kārtas sludinājumā norādītajā termiņā:

33.1. ja apakšprojekta iesniegumu iesniedz personīgi, par tā iesniegšanas datumu uzskata starpniekinstitūcijas zīmogā norādīto saņemšanas datumu un laiku;

33.2. ja apakšprojekta iesniegumu nosūta pa pastu, par tā iesniegšanas datumu uzskata pasta zīmogā norādīto nosūtīšanas datumu;

33.3. ja apakšprojekta iesniegumu iesniedz elektroniski, par tā iesniegšanas datumu un laiku uzskata datumu un laiku, kad tas nosūtīts pa elektronisko pastu. Ja rodas domstarpības, apakšprojekta iesniedzējam jāpierāda, ka apakšprojekta iesniegums ir nosūtīts pirms apakšprojekta iesniegumu iesniegšanas termiņa beigām. Ja starpniekinstitūcija apgalvo, ka apakšprojekta iesniegums nav saņemts, apgalvojumu pamato.

**VII. Apakšprojektu iesniegumu vērtēšana**

34. Apakšprojektu iesniegumus vērtē divos posmos:

34.1. apakšprojektu iesniegumu vērtēšana atbilstoši administratīvās vērtēšanas kritērijiem (5.pielikums);

34.2. apakšprojektu iesniegumu vērtēšana atbilstoši kvalitātes vērtēšanas kritērijiem (6.pielikums).

35. Starpniekinstitūcija atver apakšprojektu iesniegumus un katram apakšprojekta iesniegumam piešķir identifikācijas numuru to iesniegšanas secībā.

36. Starpniekinstitūcija vērtē apakšprojektu iesniegumu atbilstību administratīvās vērtēšanas kritērijiem.

37. Ja apakšprojekta iesniegums neatbilst šo noteikumu 5.pielikuma 7., 8., 9., 10., 11., 12., 13. vai 14.punktā noteiktajam administratīvās vērtēšanas kritērijam, starpniekinstitūcija vienu reizi rakstiski pieprasa apakšprojekta iesniedzējam iesniegt papildu informāciju vai precizēt apakšprojekta iesniegumu, nosūtot pieprasījumu pa pastu.

38. Ja apakšprojekta iesniegums neatbilst šo noteikumu 5.pielikuma 1., 2., 3. (ja attiecināms), 4., 5. vai 6.punktā noteiktajam administratīvās vērtēšanas kritērijam, tad starpniekinstitūcija neturpina konkrētā apakšprojekta iesnieguma vērtēšanu un apakšprojekta iesniegumu iekļauj administratīvās vērtēšanas kritērijiem neatbilstošo apakšprojektu iesniegumu sarakstā.

39. Apakšprojekta iesniedzējs piecu darbdienu laikā no šo noteikumu 37.punktā minētā pieprasījuma saņemšanas dienas iesniedz starpniekinstitūcijai personīgi, nosūta pa pastu (pasta zīmogs) vai nosūta elektroniska dokumenta formā nepieciešamo papildu informāciju vai precizējumus.

40. Starpniekinstitūcija pēc papildu informācijas vai precizējumu saņemšanas atkārtoti vērtē apakšprojekta iesnieguma atbilstību administratīvās vērtēšanas kritērijiem.

41. Ja pēc atkārtotas administratīvās vērtēšanas apakšprojekta iesniegums neatbilst vismaz vienam administratīvās vērtēšanas kritērijam vai ja apakšprojekta iesniedzējs noteiktajā termiņā nav iesniedzis nepieciešamo papildu informāciju vai precizējumus, apakšprojekta iesniegumu iekļauj šo noteikumu 38.punktā minētajā administratīvās vērtēšanas kritērijiem neatbilstošo apakšprojektu iesniegumu sarakstā.

42. Starpniekinstitūcija iesniedz administratīvās vērtēšanas kritērijiem neatbilstošo apakšprojektu iesniegumu sarakstuizskatīšanai starpniekinstitūcijas izveidotāProjektu vadības un mazo projektu apstiprināšanaskomitejā (turpmāk - komiteja), kas darbojas saskaņā ar starpniekinstitūcijas izstrādātu un apstiprinātu nolikumu.

43.Komitejas sastāvā ir viens starpniekinstitūcijas pārstāvis, pa diviem pārstāvjiem no Izglītības un zinātnes ministrijas un Latvijas Studentu padomes, un pa vienam pārstāvim no Augstākās Izglītības padomes, Latvijas Zinātnes padomes, Rektoru padomes, Latvijas Jauno Zinātnieku Apvienības.

44. Komitejas darbā novērotāja statusā var piedalīties Kultūras ministrijas un Šveices Konfederācijas vēstniecības Latvijas Republikā pārstāvji.

45. Starpniekinstitūcija, pamatojoties uz komitejas sagatavoto ieteikumu par administratīvās vērtēšanas kritērijiem neatbilstoša apakšprojekta iesnieguma noraidīšanu, pieņem lēmumu par apakšprojekta iesnieguma noraidīšanu.

46. Apakšprojektu iesniegumus, kas atbilstadministratīvās vērtēšanas kritērijiem, starpniekinstitūcija iesniedz komitejā tālākaivērtēšanai atbilstoši šo noteikumu 6.pielikumā noteiktajiem kvalitātes vērtēšanas kritērijiem, starpniekinstitūcijai pieaicinotneatkarīgus ekspertus.

47. Apakšprojekta iesniegumu, kas atbilst administratīvās vērtēšanas kritērijiem, vērtē divi neatkarīgie ekspertiatbilstoši šo noteikumu 6.pielikumā noteiktajiem kvalitātes vērtēšanas kritērijiem, piešķirot noteiktu punktu skaitu.Par apakšprojektu iesniegumu vērtējumu neatkarīgie eksperti komitejai sniedz atzinumu.

**VIII. Lēmuma pieņemšana un rezultātu paziņošana**

48. Pēc neatkarīgo ekspertu atzinumu saņemšanas komiteja:

48.1. veic apakšprojektu iesniegumu vērtējumu salīdzinošu analīzi. Ja neatkarīgo ekspertu vērtējumi vienam apakšprojekta iesniegumam atšķiras vairāk kā par 11 punktiem, apakšprojekta iesniegumu vērtē komiteja atbilstoši kvalitātes kritērijiem un piešķir apakšprojekta iesniegumam gala vērtējumu;

48.2. nosaka vidējo aritmētiskovērtējumu katram apakšprojekta iesniegumam, sastāda pēc kvalitātes kritērijiem vērtēto apakšprojektu iesniegumu sarakstu, sarindojot tos prioritārā secībā atbilstoši kvalitātes vērtēšanā iegūtajam punktu skaitam**.**

49. Ja vairāki apakš­projektu iesniegumi ir ieguvuši vienādu punktu skaitu, komiteja apstiprināšanai iesaka apakšprojekta iesniegumu, ņemot vērā šādus kritērijus šādā prioritārā secībā:

49.1. apakšprojekta iesniegumu, kas vēl nav saņēmis finansējumu grantu shēmas ietvaros;

49.2. apakšprojekta iesniegumu, kas paredz lielāku sadarbības partneru skaitu;

49.3. apakšprojekta iesniegumu, kas paredz lielāku mērķa grupas dalībnieku skaita iesaisti.

50. Starpniekinstitūcija, pamatojoties uz komitejas sagatavoto ieteikumu, pieņem lēmumu par apakšprojekta iesnieguma:

50.1. apstiprināšanu, ja apakšprojekta iesniegums vērtēšanā atbilstoši šo noteikumu 6.pielikumā noteiktajiem kvalitātes kritērijiem ir ieguvis vismaz 33 punktus un kura pieprasīto finansējumu var nodrošināt 100 % apjomā;

50.2. noraidīšanu, ja apakšprojekta iesniegums vērtēšanā atbilstoši šo noteikumu 6.pielikumā noteiktajiem kvalitātes kritērijiem ir ieguvis mazāk kā 33 punktus;

50.3. noraidīšanu nepietiekama finansējuma dēļ, ja apakšprojekta iesniegums vērtēšanā atbilstoši šo noteikumu 6.pielikumā noteiktajiem kvalitātes kritērijiem ir ieguvis vairāk kā 33 punktus, bet šī apakšprojekta īstenošanai attiecīgās atklāta konkursa kārtas ietvarosnepietiek finansējuma.

51. Lēmumu par apakšprojekta iesnieguma apstiprināšanu vai noraidīšanu starpniekinstitūcija paziņo apakšprojekta iesniedzējam desmit darbdienu laikā no starpniekinstitūcijas lēmuma pieņemšanas dienas.

52. Pēc apakšprojektu iesniegumu vērtēšanas noraidītiem apakšprojektu iesniegumiem iznīcina apakšprojekta iesnieguma kopiju.

**IX. Apakšprojekta īstenošanas līguma slēgšana un grozīšana**

53. Starpniekinstitūcija ar apakšprojekta īstenotāju slēdz apakšprojekta īstenošanas līgumu 30 darbdienu laikā no lēmuma par apakšprojekta iesnieguma apstiprināšanu saņemšanas dienas. Mobilitāti var sākt īstenot ar apakšprojekta īstenošanas līguma noslēgšanas dienu starp apakšprojekta īstenotāju un starpniekinstitūciju, ievērojot šo noteikumu 10. un 11.punktā minētos mobilitātes īstenošanas termiņus.

54. Pirms apakšprojekta īstenošanas līguma slēgšanas apakšprojekta īstenotājs starpniekinstitūcijā iesniedz noslēgtasadarbības līguma starp apakšprojekta īstenotāju un pētnieka nosūtošo institūciju kopiju. Šajā līgumā ir iekļauts pētnieka mobilitātes pasākumu plāns.

55. Ja apakšprojektā piesaista sadarbības partneri vai partnerus, pēc lēmuma pieņemšanas par apakšprojekta apstiprināšanu apakšprojekta īstenotājs iesniedz starpniekinstitūcijā noslēgta sadarbības līguma starp apakšprojekta īstenotāju un sadarbības partneri vai partneriem kopiju. Šajā līgumā ir iekļauts mobilitātes pasākumu plāns katrā sadarbības partnera institūcijā.

56. Ja 30 darbdienu laikā no lēmuma par apakšprojekta iesnieguma apstiprināšanu saņemšanas dienas apakšprojekta iesniedzējsnav noslēdzis apakšprojekta īstenošanas līgumu ar starpniekinstitūciju, apakšprojekta iesniedzējs zaudē tiesības noslēgt minēto līgumu un starpniekinstitūcija slēdz līgumu ar apakšprojekta iesniedzēju, kura apakšprojekta iesniegums ir guvis nākamo augstāko punktu skaitu atbilstoši kvalitātes vērtēšanas kritērijiem un ir noraidīts nepietiekama finansējuma dēļ.

57. Starpniekinstitūcija desmit darbdienu laikā no apakšprojektu īstenošanas līgumu noslēgšanas publicē apstiprināto apakšprojektu iesniegumu sarakstu starpniekinstitūcijas mājaslapā internetā (www.viaa.gov.lv) un Izglītības un zinātnes ministrijas mājaslapā internetā (www.izm.gov.lv), norādot apakšprojekta īstenotāja nosaukumu, apakšprojekta nosaukumu, kā arī piešķirtā finansējuma apjomu.

58. Pamatojoties uz attiecīgu apakšprojekta īstenotāja iesniegumu par nepieciešamību pārcelt mobilitātes periodu, apakšprojekta īstenošanas līgumu var grozīt, mainot mobilitātes perioda datumus, ievērojot šo noteikumu 10. un 11.punktā minētos mobilitātes īstenošanas termiņus. Mobilitātes periodu pagarināt vai saīsināt nevar.

59. Apakšprojektam piesaistīto pētnieku pēc apakšprojekta īstenošanas līguma noslēgšanas mainīt nevar. Gadījumā, ja maina pētnieku, starpniekinstitūcija vienpusēji lauž apakšprojekta īstenošanas līgumu ar apakšprojekta īstenotāju.

**X Pārskatu sniegšana**

60. Apakšprojekta īstenotājs 20 darbdienu laikā no apakšprojekta īstenošanas perioda noslēguma dienas iesniedz starpniekinstitūcijā šādus dokumentus:

60.1. noslēguma pārskats par apakšprojekta īstenošanu;

60.2. pētnieka saturiska atskaite angļu valodā par mobilitātes periodā paveikto;

60.3. katra sadarbības partnera (ja attiecināms) atskaite par pētnieka paveikto attiecīgajā partnera iestādē apakšprojekta ietvaros;

60.4. maksājuma iestādes izpildīto maksājuma uzdevumu kopijas, kas apliecina apakšprojekta īstenotāja veikto stipendijas kopsummas pārvedumu pētniekam (pilnā apjomā);

60.5. aviobiļešu un iekāpšanas karšu kopijas, kas apliecina pētnieka ierašanos un izbraukšanu no Latvijas.

61. Apakšprojekta īstenotājs un tā sadarbības partneri (ja attiecināms) nodrošina ar apakšprojekta īstenošanu un tā rezultātiem saistītās informācijas ievietošanu savas iestādes mājaslapā internetā.

Ministru prezidents V.Dombrovskis

Izglītības un zinātnes ministrs R. Ķīlis

Iesniedzējs:

Izglītības un zinātnes ministrs R.Ķīlis

Vizē: Valsts sekretāra vietniece,

valsts sekretāra pienākumu izpildītāja I.Štāle

28.12.2011. 12:08

2223

E.Vīka, 67047707

evi.vika@izm.gov.lv